
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 1436 

13 Ιουλίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση Υπουργικής απόφασης κοστολόγησης 
Πανεπιστημιακού συγγράμματος για το ακαδημαϊ¬ 
κό έτος 1998 - 99 ύστερα από ένσταση εκδότη επί 
της αρχικής τιμής κοστολόγησης που έγινε δεκτή 1 
Σύσταση Νομικού Προσώπου στο Δήμο Μυτιλήνης Ν. 
Λέσβου «Σχολική Επιτροπή 1ου - 2ου - 3ου ΤΕΕ - 


ΣΕΚ - ΙΕΚ Μυτιλήνης» Δήμου Μυτιλήνης. 2 

Σύσταση Νομικού Προσώπου στο Δήμο Δελβινακίου 
Ν. Ιωαννίνων με το όνομα «Κέντρο Ανοιχτής Προ¬ 
στασίας Ηλικιωμένων Δήμου Δελβινακίου. 3 


Σύσταση του ίδιου Νομικού Προσώπου με την επωνυμία 
«ΠΟΛΙΤΙΣΤΙΚΟΣ ΟΡΓΑΝΙΣΜΟΣ ΔΗΜΟΥ ΚΛΕΙΝΟΒΟΥ» 4 
Τροποποίηση της 9/96 απόφασης του Δ.Σ. Αχίλλειων 
για την κωδικοποίηση σε ενιαίο κείμενο της συστα¬ 
τικής πράξης της Δημοτικής Επιχείρησης «ΤΟΥ¬ 
ΡΙΣΤΙΚΗ - ΑΝΑΠΤΥΞΙΑΚΗ - ΠΕΡΙΒΑΛΛΟΝΤΙΚΗ ΕΠΙ¬ 


ΧΕΙΡΗΣΗ ΔΗΜΟΥ ΑΧΙΛΛΕΙΩΝ» (ΤΑΠΕΔΑ). 5 

Σύσταση Δημοτικής Επιχείρησης με την επωνυμία «ΑΝΑ¬ 
ΠΤΥΞΙΑΚΗ ΕΠΙΧΕΙΡΗΣΗ ΔΗΜΟΥ ΕΣΠΕΡΙΩΝ (ΑΕΔΕ)» 6 
Τροποποίηση ορίων μονίμου καταφυγίου άγριας ζωής 

περιοχής Ν. Κερδυλλίων Νομού Σερρών. 7 

Σύσταση Ν.Π.Δ.Δ. στο Δήμο Παλλήνης με την επωνυ¬ 
μία ΚΑΠΗ Πολυχρόνου. 8 

Ανάκληση παραχώρησης 50 4 γεώτρησης στην Εται¬ 
ρεία «Γεωργοκτηνοτροφική Μονάδα Λακωνίας Α. Ε.» 9 


ΑΠΟΦΑΣΕΙ Σ 

Αριθ. Φ.12.1/Β3/3928 (1) 

Τροποποίηση Υπουργικής απόφασης κοστολόγησης 
Πανεπιστημιακού συγγράμματος για το ακαδημαϊκό 
έτος 1998 - 99 ύστερα από ένσταση εκδότη επί της αρ¬ 
χικής τιμής κοστολόγησης που έγινε δεκτή. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 23 του νόμου 1268/1982 (ΦΕΚ 87/τ.Α/ 
16.7.1982) 


β) Του άρθρου 3 του νόμου 2174/93(ΦΕΚ 210/τ.Α/ 
22.12.1993) 

γ) Του άρθρου 2 παράγραφος 3 του νόμου 2233/94 
(ΦΕΚ141/Τ.Α/31.8.1994) 

δ) Του άρθρου 43 παράγραφος 9 του νόμου 2413/96 
(ΦΕΚ 124/τ.Α/17.6.1996) 

ε) Του άρθρου 3 του νόμου 2454/96 (ΦΕΚ 7/τ. Α/17.6.97) 
στ) Του άρθρου 29Α του νόμου 1558/85, όπως αυτό 
προσετέθη με το άρθρο 27 του νόμου 2081/1992 (ΦΕΚ 
154/Τ.Α/1992) 

ζ) Της αριθμ. Φ.141/Β3/1402/1984 (ΦΕΚ 159/τ.Β/ 
20.3.1984) Υπουργικής απόφασης για την έκδοση και δια¬ 
κίνηση των διδακτικών βιβλίωντων Α.Ε.Ι., όπως αυτή τρο¬ 
ποποιήθηκε μεταγενέστερα και εφαρμόζεται μέχρι σήμε¬ 
ρα. 

η) Της αριθμ. Φ.12.1/Β3/5477/1993 (Φ.Ε.Κ. 951/Β/1993) 
Υπουργικής απόφασης 

θ) Της αρίθμ.Φ. 12.1/83/52/1995 (Φ.Ε.Κ. 3/Β/1995) 
Υπουργικής απόφασης. 

ι) της αριθμ. Φ. 12.1/Β3/1138/1996 (ΦΕΚ 210/Β/1996) 
κοινής Υπουργικής απόφασης 
ια) Της αριθ. Φ.12.1/Β3/4111/1997 (Φ.Ε.Κ, 1010/Β/97) 
Κοινής Υπουργικής απόφασης. 

ιβ) Της αριθ.Φ. 12.1 /Β3/5708/1997 (ΦΕΚ 64/Β/1997) κοι¬ 
νής Υπουργικής απόφασης. 

ιγ) της αριθ. Φ.12.1/Β3/4984/1998 (ΦΕΚ 1102/Β/1998 
κοινής Υπουργικής απόφασης. 

ιδ) Της αριθμ. ΣΤ5/16/1998 Υπουργικής απόφασης «Με¬ 
ταβίβαση του δικαιώματος υπογραφής «Με εντολή 
υπουργού» στο Γενικό Γραμματέα..,κ.λ.π.» (ΦΕΚ 284/Β/ 
1998) όπως αυτή συμπληρώθηκε με την αριθ. 
ΣΤ5/32/1988 Υπουργική απόφαση (ΦΕΚ 701/Β/98) 

2. Το γεγονός ότι από τις διατάξεις της απόφασης αυτής 
δεν προκαλείται πρόσθετη δαπάνη πέραν αυτής που έχει 
ήδη προβλεφθεί στην απόφαση της ανωτέρω παραγρά¬ 
φου 1 εδάφιο (ιγ) του προοιμίου (Φ. 19.250, Κ.Α.Ε. 1123). 

3. Το αριθμ. 39/1999 πρακτικό της επιτροπής κοστολό¬ 
γησης Πανεπιστημιακών συγγραμμάτων, αποφασίζουμε: 

I. Τροποποιούμε την παρακάτω υπουργική απόφαση, 
μόνο ως προς την τιμή κοστολόγησης το υ παρακάτω ανα- 
φερόμενου συγγράμματος, ύστερα από ένσταση του εκ¬ 
δότη επί της αρχικής τιμής κοστολόγησης και σύμφωνα 
με το πρακτικό 39/1999 της επιτροπής κοστολόγησης πα¬ 
νεπιστημιακών συγγραμμάτων, ως εξής: 

II. Εγκρίνουμε την πληρωμή των υπ' αριθμ. I διδακτικών 
βιβλίων σε βάρος των πιστώσεων του ΥΠ.Ε.Π.Θ. με την 
προϋπόθεση ότι στην σχετική υπεύθυνη δήλωση του δι¬ 
δάσκοντα περί του αριθμού των διατεθέντων αντιτύπων, 
ή στην κατάσταση πληρωμής, ο Πρόεδρος του Τμήματος 
θα βεβαιώνει ότι: 

1. Η Γενική Συνέλευση του Τομέα ενέκρινε τα βιβλία του 
κεφ. Ιως διδακτικά ή βοηθήματα. 

2. Υπεγράφη η σχετική απόφαση διανομής τους έπειτα 
από έγκριση της Γενικής Συνέλευσης του Τμήματος και 
του Πρυτανικοά Συμβουλίου. 

3. Έγινε η διανομή τους στους φοιτητές. 

4. Για το ίδιο μάθημα που διανεμήθηκαν τα ανωτέρω 
αναφερόμενα διδακτικά βιβλία, δεν έχει διανεμηθεί και 
δεύτερο διδακτικό βιβλίο ή βοήθημα, ούτε πανεπιστημια¬ 


κές παραδόσεις που να καλύπτουν σε ικανοποιητικό βαθ¬ 
μό την ύλη του διδασκόμενου μαθήματος. 

5. Στην περίπτωση διανομής και δεύτερου διδακτικού 
βιβλίου σύμφωνα με την παράγραφο 11 της Υ.Α. με αριθμ. 
Φ. 141/83/1402/1984 όπως αυτή τροποποιήθηκε μεταγε¬ 
νέστερα και εφαρμόζεται σήμερα, αυτή έγινε κατόπιν αι¬ 
τιολογημένης απόφασης της Συνέλευσης Τομέα του οι¬ 
κείου Τμήματος Α.Ε.Ι. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιουνίου 1999 
Με εντολή Υπουργού 
Ο Ειδικός Γραμματέας 
Πανεπιστημιακής Εκπαίδευσης 
ΔΙΟΝ. «ΛΑΔΗΣ 

-♦- 


Αριθ. 2600 (2) 

Σύσταση Νομικού Προσώπου στο Δήμο Μυτιλήνης Ν. Λέ¬ 
σβου «Σχολική Επιτροπή 1 ου - 2ου - 3ου ΤΕΕ - ΣΕΚ - ΙΕΚ 
Μυτιλήνης» Δήμου Μυτιλήνης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1) Τις διατάξειςτου άρθρου 203τουΔ.Κ.Κ. (Π.Δ. 410/95) 

2) Τις διατάξεις του άρθρου 5 του Ν. 1894/90 όπου ορί¬ 
ζεται ότι συνιστώνται δημοτικά ή κοινοτικά Νομικά Πρό¬ 
σωπα με την επωνυμία «Σχολικές Επιτροπές». 

3) Την αριθμ. 167/99 απόφαση του Δ.Σ. Μυτιλήνης, απο¬ 
φασίζουμε: 

Συνιστούμε στο Δήμο Μυτιλήνης ίδιο Νομικό Πρόσωπο 
με την ονομασία «Σχολική Επιτροπή 1 ου - 2ου - 3ου ΤΕΕ - 
ΣΕΚ και ΙΕΚ Μυτιλήνης». 

1) Σκοπός της Σχολικής Επιτροπής είναι η διαχείριση 
των πιστώσεων που διατίθενται για την κάλυψη των δα¬ 
πανών λειτουργίας των αντίστοιχων σχολείων. 

2) Περιουσία της Σχολικής Επιτροπής είναι η χρήση των 
σχολικών συγκροτημάτων και των αύλειων χώρων. 

3) Πόροι της Σχολικής Επιτροπής είναι η ετήσια υπο¬ 
χρεωτική εισφορά του Δήμου, η οποία ανέρχεται στο πο¬ 
σό των 10.320.000 δρχ., οι συμπληρωματικές επιχορηγή¬ 
σεις από τον Δήμο, Υπουργεία και Δημοτ. φορείς ή δωρε¬ 
ές από ιδιώτες. 

4) Το Διοικητικό Συμβούλιο της Σχολικής Επιτροπής εί¬ 
ναι 19μελές και αποτελείται από: 

α) Το Δήμαρχο Μυτιλήνης και ένα (1) Δημοτικό Σύμβου¬ 
λο 

β) Πέντε (5) Διευθυντές των 1 ου, 2ου, 3ου ΤΕΕ - ΣΕΚ και 
ΙΕΚ Μυτιλήνης. 


γ) Πέντε (5) εκπροσώπους των Συλλόγων Γονέων και 
Κηδεμόνων των ως άνω Σχολείων. 

δ) Πέντε (5) μαθητές εκπροσώπους των μαθητικών κοι¬ 
νοτήτων των παραπάνω σχολείων. 

ε) Δύο (2) δημότες. 

Με την παρούσα απόφαση προκαλείται δαπάνη 
10.320.000 σε βάρος του προϋπ/σμούτου Δήμου η οποία 
προβλέπεται για κάθε οίκον, έτος στον προϋπ/σμό του 
Δήμου Μυτιλήνης. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Μυτιλήνη, 10 Ιουνίου 1999 
Με εντολή Γεν. Γραμ. Περ/ρειας 
Ο Γεν. Διευθυντής 
ΠΑΝ. ΣΕΡΑΪΔΗΧ 

-Φ- 

Αριθ. 12145 (3) 

Σύσταση Νομικού Προσώπου στο Δήμο Δελβινακίου Ν. 

Ιωαννίνων με το όνομα «Κέντρο Ανοιχτής Προστασίας 

Ηλικιωμένων Δήμου Δελβινακίου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις των άρθρων 203 και 205 του ΔΚΚ (ΠΔ 
410/95) 

2. Την αριθμ. 109/99 απόφαση του ΔΣ Δήμου Δελβινακί- 
ου, αποφασίζουμε: 

1. Συνιστούμε στο Δήμο Δελβινακίου του Νομού Ιωαννί¬ 
νων Νομικό Πρόσωπο με το όνομα «Κέντρο Ανοικτής Προ¬ 
στασίας Ηλικιωμένων Δήμου Δελβινακίου». 

2. Σκοπός του Ν.Π. που θα συσταθεί σε εφαρμογή προ- 

γράμματος εξωϊδρυματικής προοτασίας ηλικιωμένων θα 
είναι η παροχή ιατροκοινωνικής προστασίας στα ηλικω 
μένα άτομα της περιοχής του Δήμου Δελβινακίου ώστε 
αυτά να παραμένουν στην οικογένεια και την κοινότητα. 

3. Πόροι του Νομικού Προσώπου είναι; 

α) Ετήσια επιχορήγηση του Δήμου Δελβινακίου ύψους 
1.000.000 δρχ. 

β) Επιχορήγηση και κάθε άλλη παροχή του κράτους, εί¬ 
τε απευθείας προς το Νομικό Πρόσωπο, είτε προς το Δή¬ 
μο Δελβινακίου για το Ν.Π. 

γ) Κάθε είδους συνδρομές, εισφορές, δωρεές* κληρο¬ 
νομιές και κληροδοσίες. 

δ) Έσοδα από τη συμβολική χρηματική συμμετοχή με¬ 
λών που έχουν ανάγκη προστασίας. 

ε) Οι εισπράξεις από το αντίτιμο των πραγμάτων ή υπη¬ 
ρεσιών που παρέχονται από το Ν. Π. 
στ) Πρόσοδοι από την ίδια αυτού περιουσία, 
ζ) Κάθε άλλη νόμιμη πρόσοδος. 

4. Το Ν.Π. εκπροσωπείται ενώπιον των δικαστηρίων και 
πάσης Αρχής από τον Πρόεδρο του Δ.Σ. και σε περίπτω¬ 
ση απουσίας ή κωλύματος από τον Αντιπρόεδρο. 

5. Κάλυψη δαπάνης (Άρθρο 27 Ν. 2081/92). 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου Δελβινα- 
κίου ύψους 1.000.000 δρχ. (σελ. 37, Κ.Α. 212,3). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 18 Ιουνίου 1999 
Με εντολή Γ εν. Γ ραμ. Περ/ρειας 
Ο Αναπληρωτής Δ/ντής 
ΧΡΗΣΤΟΣ ΤΣΙΑΤΟΥΡΑΣ 
-♦- 

Αρίθ. 7093 (4) 

Σύσταση του ίδιου Νομικού Προσώπου με την επωνυμία 
«ΠΟΛΙΤΙΣΤΙΚΟΣ ΟΡΓΑΝΙΣΜΟΣ ΔΗΜΟΥ ΚΛΕΙΝΟΒΟΥ». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη; 

1. - Τις διατάξεις του Ν. 2503/97 

2. - Τις διατάξεις του Ν. 2539/97 

3. - Τις διατάξεις του άρθρου 203 του Δημοτικού και Κοι¬ 
νοτικού κώδικα (Π.Δ. 410/95) 

4. - Την αριθμ. 2167/29.8.97 απόφαση του Γενικού 
Γραμματέα Περιφέρειας, Περί μεταβίβασης αρμοδιοτή¬ 
των στους διευθυντές Τοπικής Αυτ/σης & Δ/σης. 

5. - Την αριθμ. 62/1999 απόφαση του Δημοτικού Συμ¬ 
βουλίου του Δήμου Κλεινοβού 

6. -Τις διατάξεις του άρθρου 27 του Ν. 2081/92 και της 
εγκυκλίου 570/7.10.92 της Γραμματείας του Υπουργικού 
Συμβουλίου, αποφασίζουμε; 

1. - Συνίσταται ίδιο Νομικό Πρόσωπο με την επωνυμία 
«ΠΟΛΙΤΙΣΤΙΚΟΣ ΟΡΓΑΝΙΣΜΟΣ ΔΗΜΟΥ ΚΛΕΙΝΟΒΟΥ» 
στο Δήμο Κλεινοβού του Νομού Τρικάλων. 

2. - Σκοπός του Νομικού Προσώπου που συοτήνεται εί¬ 
ναι: 

α. - Η ανάπτυξη πνευματικών, πολιτιστικών και αθλητι¬ 
κών εκδηλώσεων και δραστηριοτήτων στο Δήμο. 

β. - Η διοργάνωση θεατρικών παραστάσεων, κινηματο¬ 
γραφικών προβολών και άλλων καλλιτεχνικών εκδηλώσε¬ 
ων καθώς και επιμορφωτικών σεμιναρίων και διαλέξεων, 


παραδοσιακών χορών, μουσικής και χορωδίας, μελέτης 
προβολής και αξιοποίησης προϊστορικών, αρχαιολογι¬ 
κών, βυζαντινών και μεταβυζαντινών μνημείων κλπ. 

γ. - Η δημιουργία πνευματικών κέντρων, χώρων αναψυ¬ 
χής, εκθεσιακών κέντρων και πινακοθηκών. 

δ. - Η εξεύρεση και διαφύλαξη λαογραφικού υλικού της 
περιοχής, η δημιουργία τοπικού ιστορικού αρχείου κα¬ 
θώς και η διοργάνωση σχετικών εκδηλώσεων με τα θέμα¬ 
τα αυτά 

ε. - Η καταγραφή της ιστορίας των παραδόσεων και των 
δραστηριοτήτων των κατοίκων του Δήμου και η έκδοση 
βιβλίων, περιοδικών και ενημερωτικών δελτίων 
στ. - Η φροντίδα για την καταπολέμηση κάθε μορφής 
εξάρτησης της νεολαίας από ναρκωτικά αλκοολισμό, κά¬ 
πνισμα κλπ. στο Δήμο και η συνεργασία με τους νέους για 
την ανάδειξη προτύπων, αξιών και ιδανικών που θα μπο¬ 
ρούν να εμπνέουν δημιουργικά μέσα στις σύγχρονες ανά¬ 
γκες και ανησυχίες, διαοφαλίζοντάς τους ιδανικά όπως η 
Δημοκρατία και η κοινωνική δικαιοσύνη 
η. - Η έρευνα, η ενημέρωση και η επαφή με δημόσιες και 
ανοιχτές συζητήσεις των προβλημάτων της καθημερινής 
ζωής, της προστασίας του περιβάλλοντος, χλωρίδας, πα¬ 
νίδας, απασχόλησης, καθαριότητας κλπ. με παράλληλη 
ανάπτυξη πρωτοβουλιών για την αντιμετώπισή τους 

3. - Πόροι του Νομικού Προσώπου είναι: 

α. - Επιχορηγήσεις του Δήμου Κλεινοβού και του Κρά¬ 
τους 

β, - Κάθε είδους εισφορές, δωρεές, κληρονομιές, κληρο¬ 
δοσίες, συνδρομές πολιτών, οργανισμών, σωματείων κλπ. 

γ. - Εισπράξεις εισιτηρίων, το αντίτιμο προγραμμάτων 
και υπηρεσιών που αυτό παρέχει 
δ. - Από προσόδους της δικής του περιουσίας 

4. - Περιουσιακά στοιχείατου Νομικού Προσώπου είναι: 
α. - Οι χώροι που θα παραχωρήσει ο Δήμος Κλεινοβού 

για τη δημιουργία και ανάπτυξη των εγκαταστάσεων με 
απόφαση του Δημοτικού Συμβουλίου 
β. Τα οικοδομήματα, οι μηχανικές εγκαταστάσεις 
και όλο το άλλο υλικό που θα χρησιμοποιείται για τις 
δραστηριότητες και τη λειτουργία του Νομικού Προ¬ 
σώπου 

γ. - Κάθε άλλος χώρος ή εγκατάσταση που θα παραχω- 
ρείται στον πολιτιστικό οργανισμό από το Δήμο, το Κρά¬ 
τος ή άλλο φορέα. 

5. - Το Νομικό Πρόσωπο θα στεγάζεται σε χώρο που θα 
παραχωρήσει ο Δήμος Κλεινοβού με απόφαση του Δημο¬ 
τικού Συμβουλίου ή σε περίπτωση ελλείψεως κατάλληλου 
χώρου, σε χώρο που θα ενοικιασθεί από ιδιώτες για την 
κάλυψη των αναγκών του Νομικού Προσώπου. 

6. - Το Νομικό Πρόσωπο θα χρησιμοποιεί χωριστή σφρα¬ 
γίδα που κυκλικά θα φέρει χαραγμένες τις λέξεις ΕΛΛΗΝΙ¬ 
ΚΗ ΔΗΜΟΚΡΑΤΙΑ ΠΟΛΙΤΙΣΤΙΚΟΣ ΟΡΓΑΝΙΣΜΟΣ ΔΗΜΟ 
ΚΛΕΙΝΟΒΟΥ και εσωτερική παράσταση το εθνόσημο. 

7. - Το Νομικό Πρόσωπο θα διοικείται από πενταμελές 
Διοικητικό Συμβούλιο το οποίο θα ορίζεται από το Δημο¬ 
τικό Συμβούλιο. 

8. - Το Διοικητικό Συμβούλιο του Πολιτιστικού οργανι¬ 
σμού με απόφασή του καταρτίζει ή τροποποιεί τον Οργα¬ 
νισμό Εσωτερικής Υπηρεσίας καθώς και τους Κανονι¬ 
σμούς Λειτουργίας και Διαχείρισης. Οι παραπάνω απο¬ 
φάσεις εγκρίνονται με απόφαση του Δημοτικού 
Συμβουλίου Κλεινοβού. 

9. - Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο αυτού και 

όταν αυτός απουσιάζει ή κωλύεται από τον νόμιμο ανα¬ 
πληρωτή του. 

10. - Από τις διατάξεις αυτής της απόφασης προκαλεί- 
ται δαπάνη σε βάρος του Νομικού Προσώπου, το ύψος 
της οποίας δεν μπορεί να προσδιορισθεί. 

Η παρούσα να δημοσιευθεί στην Εφημερίδα της Κυ- 
βερνήσεως. 

Τρίκαλα, 21 Ιουνίου 1999 
Με εντολή Γεν. Γραμ. Περιφ/ρειας 
ΟΤμηματάρχης 
Β. ΤΣΑΤΣΑΓΙΑΣ 
-♦- 

Αρίθ. 2428 (5) 

Τροποποίηση της 9/96 απόφασης του Δ.Σ. Αχίλλειων για 
την κωδικοποίηση σε ενιαίο κείμενο της συστατικής 
πράξης της Δημοτικής Επιχείρησης «ΤΟΥΡΙΣΤΙΚΗ - 
ΑΝΑΠΤΥΞΙΑΚΗ - ΠΕΡΙΒΑΛΛΟΝΤΙΚΗ ΕΠΙΧΕΙΡΗΣΗ ΔΗ¬ 
ΜΟΥ ΑΧΙΛΛΕΙΩΝ» (ΤΑΠΕΔΑ). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΩΝΙΩΝ ΝΗΣΙΩΝ 

Έχοντας υπόψη: 

1. Τις διατάξεις του άρθρου 277 έως 284 και 291 του 
Π.Δ. 410/95 (ΔΚΚ) και του άρθρου 14 του Ν. 2399/96. 

2. Την αριθμ. 25027/9.4.84 απόφαση του ΥΠΕΣ (ΦΕΚ 
244/10-4-84/Τεύχος Β'). 

3. Την αριθμ. 5/99 απόφαση του Δημοτικού Συμβουλίου 
Αχίλλειων με την οποία τροποποιείται η αριθμ. 9/96 όμοια 
αυτού. 

4. Την αριθμ. ΕΣ/663/13.2.96 απόφαση της Περιφερεια¬ 
κής Δ/ντριας Κέρκυρας, αποφασίζουμε: 

Τροποποιούμε την αριθμ. ΕΣ/683/13-2-96 απόφαση της 
Περιφερειακής Δ/ντριας Κέρκυρας όπως κατωτέρω: 

1. Στο άρθρο 1, συμπληρώνεται παράγραφος ως εξής: 

«Η χωρική αρμοδιότητα της Τουριστικής Ανάπτυξης 

Περιβαλλοντικής Επιχείρησης Δήμου Αχίλλειων, καλύ¬ 
πτει την περιοχή του Δήμου Αχίλλειων, όπως αυτή δια¬ 
μορφώθηκε με τον Ν. 2539/97. 

2. Το άρθρο 3 τροποποιείται ως ακολούθως: 

«Η Επιχείρηση διοικείται από Διοικητικό Συμβούλιο που 
αποτελείται από 11 μέλη τα οποία ορίζονται με τους ανα¬ 
πληρωτές τους από το Δημοτικό Συμβούλιο. Τρία (3) του¬ 
λάχιστον μέλη είναι αιρετοί εκπρόσωποι του Δήμου, εκ 
των οποίων οι δύο τουλάχιστον προέρχονται ή υποδει¬ 
κνύονται από τη μειοψηφία, ένα (1) μέλος είναι εκπρόσω¬ 
πος τοπικού φορέα, με γνώσεις σχετικά με το αντικείμενο 
και τα υπόλοιπα ετιτά (7) μέλη είναι δημότες, με γνώσεις 
σχετικά με το αντικείμενο της επιχείρησης. 

Σε περίπτωση που η επιχείρηση απασχολεί περισσότε¬ 
ρους από είκοσι (20) εργαζομένους, στα μέλη του Δ.Σ, 
προστίθεται και ένας εκπρόσωπος των εργαζομένων 
στην επιχείρηση, χωρίς τροποποίηση της συστατικής 
πράξης, μειούμενος αντίστοιχα ο αριθμός των Δημοτών. 

3. Από την απόφαση αυτή δεν προκαλείται δαπάνη σε 
βάρος του προϋπολογισμού του Δήμου Αχίλλειων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 7 Ιουνίου 1999 
Ο Γενικός Γραμματέας Περ/ρειας 
ΚΩΣΤΑΣ Σ. ΓΕΩΡΓΑΛΙΔΗΣ 


Αριθ.7110 (6) 

Σύσταση Δημοτικής Επιχείρησης με την επωνυμία «ΑΝΑ¬ 
ΠΤΥΞΙΑΚΗ ΕΠΙΧΕΙΡΗΣΗ ΔΗΜΟΥ ΕΣΠΕΡΙΩΝ (ΑΕΔΕ)». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΙΩΝ 

Έχοντας υπόψη: 

1. Τις διατάξεις των άρθρων 277 έως 284, 287, 291 του 
Δ.Κ.Κ. (Π.Δ. 410/95) και του άρθρου 14 του Ν, 2399/96. 

2. Την απόφαση του Υπουργού Εσωτερικών με αριθμ. 
25027/9.4.84 που δημοσιεύθηκε στο αριθμ. 244/19.4.84 
(ΦΕΚτ.Β.). 

3. Την αριθμ. 24/99 απόφαση του Δημοτικού Συμβουλί¬ 
ου Εσπερίων, αποφασίζει: 

Α. Συνιστάται στο Δήμο Εσπερίων του Νομού Κέρκυρας 
Δημοτική Επιχείρηση με την επωνυμία «Αναπτυξιακή Επι¬ 
χείρηση Δήμου Εσπερίων». 

Β. Σκοποί της επιχείρησης αυτής είναι: 

1. Η εκμετάλλευση των παραλιών και της Περιουσίας 
του Δήμου. 

2. Να οργανώνει και να διαχειρίζεται τα Δημοτικά Πάρ- 
κιγκ στις τουριστικές περιοχές του Δήμου. 

3. Να οργανώνει τον Πολιτισμό και την ψυχαγωγία της 
περιοχής. 

4. Να εκμεταλλεύεται δημοπκά αναψυκτήρια, εστιατό¬ 
ρια. 

5. Να προβάλλει την περιοχή και να προωθήσει την ποι¬ 
οτική ανάπτυξη του τουρισμού με την εφαρμογή προ¬ 
γραμμάτων και μέτρων τουρισπκής ανάπτυξης, λειτουρ¬ 
γία γραφείων πληροφόρησης, εκδόσεις, συμμετοχή σε 
τουριστικές εκθέσεις προβολής της περιοχής κλπ. 

6. Να οργανώνει και να υλοποιεί προγράμματα κατάρτι¬ 
σης σε συνεργασία με αρμόδιους εξειδικευμένους φο¬ 
ρείς ΚΕΚ, αλλά και να παρέχει ειδικό εκπαιδευτικό έργο 
σε παιδιά και ενήλικες που θα αναβαθμίζει το ανθρώπινο 
δυναμικό, θα προωθεί τον πολιτισμό και τις τέχνες, με 
στόχο την τοπική ανάπτυξη. Επίσης να υλοποιεί προ¬ 
γράμματα Κοινονικής υποδομής ιδρύοντας Βρεφονηπια¬ 
κούς Σταθμούς. 

7. Να παρέχει υπηρεσίες και να υλοποιεί προγράμματα 
για τους κατοίκους και τους επισκέπτες με ειδικές ανά¬ 
γκες και για άτομα της τρίτης ηλικίας, 

8. Να υλοποιεί αθληπκά προγράμματα του Δήμου. 

9. Να αναλαμβάνει την κατασκευή έργων του Δήμου και 
άλλα έργα διαφόρων φορέων, τηρώντας τις προϋποθέ¬ 
σεις του Νόμου. 

10. Να αναλαμβάνει την είσπραξη δημοτικών τελών και 
να παρέχει στο Δήμο εξειδικευμένες υπηρεσίες διοικητι¬ 
κές και επιστημονικές. 

11. Να υλοποιεί Κοινοτικά ή Εθνικά Προγράμματα που 
βοηθούν γενικά το Δήμο στο αναπτυξιακό του έργο. 

12. Να αξιοποιεί και να αναδεικνύει τους παραδοσια¬ 
κούς οικισμούς και τα ιστορικά μνημεία. 

13. Να υλοποιεί προγράμματα που βοηθούν στην ανά¬ 
πτυξη του πρωτογενή τομέα στο Δήμο, με τη δημιουργία 
Γραφείου Αγροτικής ανάπτυξης, τη λεπουργία δύο αρ¬ 
δευτικών έργων στις περιοχές Αγίων Δούλων και Αγρα¬ 
φων. 

14. Να οργανώσει και να λειτουργεί τη δημοτική συ¬ 
γκοινωνία και ειδικότερα τη μεταφορά των μαθητών στα 
σχολικά κέντρα. 

15. Να οργανώσει και να λειτουργήσει συνεργεία 
ύδρευσης και αποχέτευσης μέχρι τη δημιουργία ΔΕΥΑ. 

16. Να οργανώσει Γραφείο Επικοινωνίας με τις οργα¬ 
νώσεις απόδημων δημοτών του Εσωτερικού και του Εξω¬ 
τερικού. 

17. Να οργανώσει γραφείο Επικοινωνίας προκειμενου 
να αναπτύξει δίκτυα επικοινωνίας με αυτοδιοικήσεις στην 
Ευρώπη, πρώτου και δεύτερου βαθμού, με σκοπό τη δη¬ 
μιουργία εταιρικών σχέσεων για την αξιοποίηση προ¬ 
γραμμάτων της Ευρωπαϊκής Ένωσης αλλά για την ανά¬ 
πτυξη των σχέσεων και την ανταλλαγή εμπειριών και τε¬ 
χνογνωσίας. 

18. Να συνεργάζεται με αναπτυξιακές εταιρείες (Επι¬ 
χειρήσεις) άλλων Δήμων για την υλοποίηση διαδημοτικών 
προγραμμάτων. 

19. Να αναλαμβάνει την υπηρεσία καθαριότητας του 
Δήμου. 

Γ. Έδρα της επιχείρησης είναι ο Δήμος Εσπεριών, και 
θα δραστηριοποιείται εντός των ορίων αυτού, στην ευρύ¬ 
τερη περιοχή. 

Δ. Η Επιχείρηση διοικείται από 9μελές Διοικητικό Συμ¬ 
βούλιο, τα μέλη του οποίου ορίζονται μαζί με τους ανα¬ 
πληρωτές του από το Δημοπκό Συμβούλιο. Στο εννεαμε- 
λές Δ.Σ. 5 (πέντε) μέλη είναι αιρετοί Δημοτικοί Σύμβουλοι 
εκ των οποίων οι 2 (δύο) θα προέρχονται από τη μειοψη¬ 
φία, 1 (ένας) εκπρόσωπος φορέα της περιοχής και 3 
(τρεις) κάτοικοι ή δημότες του Δήμου Εσπερίων που 
έχουν την εμπειρία στην Τοπική Ανάπτυξη. 

Πρόεδρος του Δ.Σ. ορίζεται πάντα ο Δήμαρχος ή αιρε¬ 
τός Δημοτικός Σύμβουλος του Δήμου Εσπερίων. Εφόσον 
η Επιχείρηση απασχολεί πάνω από 20 άτομα στο Δ.Σ. 
προστίθενται χωρίς τροποποίηση της συστατικής πράξης 
ένας εκπρόσωπος των εργαζομένων καθώς και ένας δη¬ 
μοτικός σύμβουλος που ορίζεται από το Δημοτικό Συμ¬ 
βούλιο. 

Ε. Η Επιχείρηση αρχίζει τη λειτουργία της από τη δημο¬ 
σίευση της συστατικής πράξης στην Εφημερίδα της Κυ- 
βερνήσεως και η διάρκειά της είναι αόριστη. 

Ζ. Το Μετοχικό Κεφάλαιο της Επιχείρησης είναι 
50.000.000 δρχ. Από αυτά τα 15.000.000 δρχ. θα κατα¬ 
βληθούν κατά το έτος 1999, ως αρχικό Κεφάλαιο, και το 
υπόλοιπο ποσό θα καταβληθεί τμηματικά, εντός τριετίας 
από τη σύσταση της επιχείρησης. 

Η. Η Επιχείρηση διαλύεται: α. Με αιτιολογημένη από¬ 
φαση του Δημοτικού Συμβουλίου, β. Σε περίπτωση πτώ¬ 
χευσης. Τηςδιάλυσηςακολουθείεκκαθάριση. Οι εκκαθα¬ 
ρίστε ς ορίζονται με απόφασητου Δημοτικού Συμβουλίου, 
τα περιουσιακά δε στοιχεία περιέρχονται στο Δήμο Εσπε¬ 
ρίων (άρθρο 284του Π.Δ. 410/95). 

Θ. Πόροι της Επιχείρησης θα είναι: Τα έσοδα από την 
άσκηση των δραστηριοτήτων της, οι πρόσοδοι από την 
περιουσία της, δάνεια, εισφορές, δωρεές και λοιπές επι¬ 
χορηγήσεις. 

I. Τη λειτουργία της επιχείρησης θα συμπληρώσουν Κα¬ 
νονισμοί: α. ΠΡΟΣΩΠΙΚΟΥ (στον οποίο καθορίζονται η 
πρόσληψη, τα προσόντα και το πειθαρχικό δίκαιο του 
προσωπικού της) και β. ΕΣΩΤΕΡΙΚΟΥ ΚΑΝΟΝΙΣΜΟΥ 
ΥΠΗΡΕΣΙΩΝ (οργανόγραμμαλειτουργικής και οργανωτι¬ 
κής διάρθρωσης). Οι κανονισμοί αυτοί συντάσσονται από 
το Δ.Σ. της Επιχείρησης και εγκρίνονται από το Δημοτικό 
Συμβούλιο. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου Εσπε¬ 
ρίων, για το έτος 1999, ύψους 15.000.000 δρχ. και για τα 
επόμενα τρία έτη 35.000.000 δρχ., ποσό που θα καταβλη¬ 


θεί τμηματικά και θα βαρύνει επίσης αποκλειστικά τον 
προϋπολογισμό του Δήμου Εσπερίων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 7 Ιουνίου 1999 

Ο Γενικός Γραμματέας Περ/ρειας 
ΚΩΣΤΑΣ Σ. ΓΕΩΡΓΑΛΙΔΗΣ 

- ♦ - 

Αριθ. 4813 

Τροποποίηση ορίων μονίμου καταφυγίου άγριας ζωής 
περιοχής Ν. Κερδυλλίων Νομού Σερρών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 
Έχοντας υπόψη: 

1. Την αριθ. 6877/30.10.98 απόφασητου Γενικού Γραμ¬ 
ματέα Περιφέρειας Κεντρικής Μακεδονίας «Ανάθεση 
άσκησης αρμοδιοτήτων στο Γενικό Διευθυντή Περιφέρει¬ 
ας» που εκδόθηκε σύμφωνα με τις διατάξεις Ν. 2503/97 
«Διοίκηση, Οργάνωση, Στελέχωση της Περιφέρειας 
κ.λπ.». 

2. Τις διατάξεις αρθ. 253 και 254 Ν.Δ. 86/69 όπως ανπ- 
καταστάθηκαν από τα άρθρα 3 και 4 Ν. 177/75 και το αρθ 
57 Ν. 2637/98. 

3. Την αριθ. 221021/3622/9.7.77 απόφαση Υπ. Γεωργίας 
με την οποία ιδρύθηκε μόνιμο καταφύγιο θηραμάτων 
«Στις θέσεις Κουτμοί, Σκιαδα, Σουλίστρου Γκάβερνος, 
Ρέμμα Αχλαδιάς, Κάτω Κερδύλλια, Κούκουρα» περιοχής 
Ν. Κερδυλλίων σε έκταση 8.160 στρ. 

4. Την με αριθ. 5/6.5.98 πρόταση του Κυνηγετικού Συλ¬ 
λόγου Βισαλτίας «Ο ΛΕΩΝ ΤΗΣ ΑΜΦΙΠΟΛΗΣ» για τροπο¬ 
ποίηση ορίων του εν λόγω καταφυγίου για την καλύτερη 
οριοθέτηση αυτού. 

5. Την αριθ, 863/27.4.99 σχετική εισήγηση του Δασαρ¬ 
χείου Νιγρίτας. 

6. Την αριθ. 1237/25.5.99 σύμφωνη γνώμη της Δ/νσης 
Δασών Σερρών. 

7. Το γεγονός ότι επιβάλλεται η σαφής οριοθέτηση του 
καταφυγίου με φυσικά ευδιάκριτα όρια για την καλύτερη 
προστασία και αναπαραγωγή της άγριας πανίδας της πε¬ 
ριοχής, αποφασίζουμε; 

1. Μετονομάζουμε το καταφύγιο θηραμάτων Ν. Κερ¬ 
δυλλίων σε «Καταφύγιο άγριας ζωής Ν. Κερδυλλίων (Δή¬ 
μου Αμφίπολης)». 

2. Καθορίζουμε νέα όρια ως εξής: 

Το καταφύγιο άγριας ζωής Ν . Κερδυλλίων αρχίζει από 
τη θέση «Λέων Αμφιπόλεως» ακολουθεί τον δρόμο προς 
Νιγρίτα μέχρι την γέφυρα του Καστρόλακα, ακολουθεί 
τον δρόμο προς Καοτρί μέχρι την διασταύρωση ρέμμα- 
τος «Τυπουλιά» συνεχίζει προς τα πάνω το ρέμμα Τυπου- 
λιά σε μήκος 300 μ. μέχρι συναντήσεως του ημιονικού 
δρόμου προς ερείπεια Κάτω Κερδυλλίων - Μνημείο Πε- 
σόντων (Σταυρός), για Νέα Κερδύλλια μέχρι τον άξονα 
της Νέας Εγνατίας, την οποία ακολουθεί μέχρι το χωμα¬ 
τόδρομο από Ν. Κερδύλλια για Λέοντα της Αμφίπολης και 
εκεί κλείνει. 

3. Η έκταση του ως άνω καταφυγίου άγριας ζωής αυξά¬ 
νεται από 8160 στρ. σε 8960 στρέμ. 

4. Εντός του καταφυγίου άγριας ζωής απαγορεύεται 

επ’ αόριστον η Θήρα κάθε θηράματος και κάθε είδους 
άγριας πανίδας, η σύλληψη κάθε είδους της άγριας πανί¬ 
δας για μη ερευνητικούς σκοπούς, η καταστροφή κάθε εί¬ 
δους ζώνης με φυσική βλάστηση, η καταστροφή των ζω¬ 
ντανών φυτοφρακτών, η αμμοληψία, η αποστράγγιση και 
αποξήρανση ελωδών εκτάσεων, η ρύπανση των υδατικών 
πόρων και η ένταξη έκτασης καταφυγίου άγριας ζωής σε 
πολεοδομικό ή ρυμοτομικό σχεδίασμά. Η εκτέλεση έρ¬ 
γων ή εργασιών και ιδίως, αλιευτικά έργα, έργα αναδα¬ 
σμού, τουριστικές και βιομηχανικές εγκαταστάσεις, κα¬ 
τασκηνώσεις, λατομεία, μεταλλεία και δρόμοι εκτελού- 
νται αφού προηγουμένως έχει υποβληθεί μελέτη 
περιβαλλοντικών επιπτώσεων τύπου Α' και έχει χορηγηθεί 
έγκριση περιβαλλοντικών όρων. 

Κατ' εξαίρεση επιτρέπεται η σύλληψη ειδών της άγριας 
πανίδας και η μεταφορά τους προς εμπλουτισμό άλλων 
κατάλληλων περιοχών μόνον από τη Δασική Υπηρεσία. 

Με απόφαση του οικείου Γενικού Γραμματέα της Περι¬ 
φέρειας, που δημοσιεύεται στην Εφημερίδα της Κυβερ- 
νήσεως, μπορεί να απαγορεύεται ή να τίθενται όροι ή πε¬ 
ριορισμοί στην άσκηση της αλιείας, γεωργίας, βοσκής, 
υλοτομίας, χρήσης των φυτοπροστατευτικών προϊόντων 
και της συλλογής και κοπής αρωματικών, βαφικών, αρτυ- 
ματικών, μελισσοκομικων και ανθοκομικών - διακοσμητι- 
κών φυτών για εμπορικούς σκοπούς. 

5. Η τήρηση της παρούσης ανατίθεται στα όργανα της 
Δασικής Υπηρεσίας, της Ελληνικής Αστυνομίας, της 
Αγροφυλακής και τις Κυνηγετικές Οργανώσεις, οι δε πα¬ 
ραβάτες αυτής τιμωρούνται κατά τις διατάξεις της Δασι¬ 
κής Νομοθεσίας (αρθ. 287 παρ. 9 Ν.Δ. 86/69). 

Η ισχύς της παρούσης άρχεται από το κυνηγετικό έτος 
1998 -1999. 

Προγενέστερες αποφάσεις ίδρυσης καταφυγίου στην 
ως άνω περιοχή καταργούνται από της ισχύος της πα¬ 
ρούσης. 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού Προϋπολογισμού. 

Η παρούσα να δημοσιευθεί στην Εφημερίδα της Κυ- 
βερνήσεως. 

Θεσσαλονίκη, 14 Ιουνίου 1999 

Ο Γενικός Δ/ντης Περιφέρειας 

ΔΗΜΟΣΘΕΝΗΣ ΣΑΡΗΓΙΑΝΝΗΣ 

-♦- 

Αριθ.4793 (8) 

Σύσταση Ν.Π.Δ.Δ. στο Δήμο Παλλήνης με την επωνυμία 
ΚΑΠΗ Πολυχρόνου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 203 και 205 του Π Δ. 
410/1995. 

2. Την αριθμ. 158/1999 απόφαση του Δημοτικού Συμ¬ 
βουλίου Παλλήνης, αποφασίζουμε: 

1. Συστήνουμε νομικό πρόσωπο Δημοσίου Δικαίου με 
την επωνυμία «Κέντρο Ανοικτής Προστασίας Ηλικιωμέ¬ 
νων (ΚΑΠΗ) Πολυχρόνου. 

2. Σκοπός του Νομικού Προσώπου είναι η παροχή ια¬ 


τροκοινωνικής προστασίας στα ηλικιωμένα άτομα περιο¬ 
χής του Δήμου Παλλήνης. 

3. Πόροι του Νομικού Προσώπου είναι: 

Η ετήσια επιχορήγηση του Δήμου Παλλήνης που θα 
προβλέπεται υποχρεωτικά στον εκάστοτε προϋπολογι¬ 
σμό αυτού. 

Κάθε παροχή του Κράτους προς το Νομικό πρόσωπο 
κάθε είδους εισφορές, δωρεές, κληρονομιές και κληρο¬ 
δοσίες προς το Νομικό πρόσωπο. 

Συνδρομές ή συμβολική χρηματική συμμετοχή των με¬ 
λών που έχουν ανάγκη προστασίας. 

Εισπράξεις από το αντίτυπο των παρεχομένων πραγμά¬ 
των ή υπηρεσιών. 

Κάθε άλλη νόμιμη πρόσοδος. 

4. Το Νομικό πρόσωπο θα διοικείται από 5μελές Διοικη¬ 
τικό Συμβούλιο, που τα μέλη του ορίζονται μαζί με ανα¬ 
πληρωτές από το Δημοτικό Συμβούλιο με απόφαση του 
ήτοι: 

α) Το Δήμαρχο ή τον οριζόμενο απ’ αυτόν αιρετό ή μη 
μέλος, ως πρόεδρο. 

β) Δύο Δημοτικούς Συμβούλους. 

γ) Ένα Δημότη ή κάτοικο του Δήμου, με ανάλογη επαγ¬ 
γελματική ή κοινωνική δράση. 

δ) Ένα εκπρόσωπο των μελών του ΚΑΠΗ. 

Η θητεία των μελών του Δ.Σ. ακολουθεί τη δημοτική πε¬ 
ρίοδο και λήγει πάντοτε με την εγκατάσταση του νέου 
Δ.Σ. 

Από την απόφαση αυτή προκύπτει δαπάνη ύψους 
3.000.000 σε βάρος του προϋπολογισμού του Δήμου για 
το τρέχον έτος 1999. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Πολύγυρος, 111ουνίου 1999 

Με εντολή Γ εν. Γ ραμ. Περ/ρειας 
Ο Γ ενικός Δ/ντής 
ΔΗΜΟΣ. ΣΑΡΗΠΑΝΝΗΣ 

- ♦- 

Αριθ. 1855 (9) 

Ανάκληση παραχώρησης 50 4 γεώτρησης στην Εται¬ 
ρεία «Γεωργοκτηνοτροφική Μονάδα Λακωνίας Α.Ε.». 

Ο ΝΟΜΑΡΧΗΣ ΛΑΚΩΝΙΑΣ 
Έχοντας υπόψη: 

1. Τον Οργανισμό Οργάνωσης και λειτουργίας της Νο¬ 
μαρχιακής Αυτοδιοίκησης Λακωνίας (ΦΕΚ 363/τ.Β7 
4.5.1995). 

2. Την 3257/3.9.1997 (ΦΕΚ 832/τ.Β716.9.1997) απόφα¬ 
σή μας «περί Παραχώρησης της 50 4 γεώτρησης στην 
Εταιρεία «Γεωργοκτηνοτροφική Μονάδα Λακωνίας Α.Ε.» 

3. Την 1551/20.5.1999 απόφασή μας «περί καθορισμού 
χρήσης ύδατος της 50 4 γεώτρησης περιοχής Έλους». 

4. Το 1712/2.6.1999 έγγραφο της Δ/νσης Εγγείων Βελ¬ 
τιώσεων της Ν. Α. Λακωνίας με θέμα «Εφαρμογή της 
1551/20.5.99 απόφασης Νομάρχη Λακωνίας σχετικά με 
την 50 4 γεώτρηση». 

5. Το γεγονός ότι η ως άνω Εταιρεία δεν τηρεί τους 
όρους άμεσης παροχέτευσης του νερού της 50 4 γεώ- 

τρησης στην παρακείμενη τάφρο για την άδρευση των 
κτημάτων, που έχουν δικαίωμα άρδευσης από την 50 4 
γεώτρηση. 

6. Το Ν.Δ. 3881/1956 «Περί Εργων Εγγείων Βελτιώσε¬ 
ων», αποφασίζουμε: 

1. Ανακαλούμε την παραχώρηση της 50 4 γεώτρησης 
περιοχής Ελους στην Εταιρεία «Γεωργοκτηνοτροφική 
Μονάδα Λακωνίας Α.Ε.» 

2. Διατάσσομε τη σφράγιση της 30 4 γεώτρησης και 


την αφαίρεση του εγκατεστημένου αντλητικού συγκρο¬ 
τήματος με ευθύνη της ως άνω Εταιρείας. 

3. Από τις διατάξεις της απόφασης δεν προκαλείται δα¬ 
πάνη σε βάρος του Κρατικού Προϋπολογισμού. 

Η παρούσα να δημοσιευθεί στην Εφημερίδα της Κυ- 
βερνήσεως. 

Σπάρτη, 21 Ιουνίου 1999 
Ο Νομάρχης 

ΓΡΗΓΟ ΡΙΟΣ ΑΠΟΣΤ ΟΛΑΚΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΒ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ; ΙιΚρ: νννννν.βΙ.ς γ 

ΙΝΤΕΗΝΕΤ; ΗοΙ.^γ 
β-ΓΠθίΙ: πν35 @ ΗοΙ.9Γ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5246 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε.-Ε.Π.Ε. 5248785 

Εγγραφή Συνδρομητών Φ.Ε.Κ και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 227 Τ.Κ. 54100 (031) 423 956 

ΠΕΙΡΑΙΑΣ 

Νικήτα6-8 Τ.Κ. 185 31 4135228 

ΠΑΤΡΑ 

Κορίνθου 327 - Τ.Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13Τ.Κ. 491 00 (0661)89 127/89 120 

ΗΡΑΚΛΕΙΟ 

Πλ. Ελευθερίας 1. Τ.Κ. 711 10 (081) 396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251) 46 888/47 533 

ΤΙΜΗ ΦΥΛΛΩΝ - Μέχρι 8 σελίδες 200 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ . Από 8 σελι '5ες και άνω προσαύξηση 100 δρχ. ανά Βσέλιδο ή μέρος αυτού 


Τεύχος 

Κ.Α.Ε. Προϋπολογισμού Κ.Α.Ε. εσόδου υπέρ 

2531 ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β’ (Υπουργικές αποφάσεις κ.λπ.) 

Γ (Διορισμοί, απολύσεις κ.λπ Δημ. Υπαλλήλων) 

Δ (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοίκ λπ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ Κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ) 

Προκηρύξεων Α. Σ . Ε, Π. 

Ανωνύμων Εταιρειών & Ε.Π.Ε. 

60.000 δρχ. 3.000 δρχ. 

70.000 » 3.500 » 

15.000 » 750 >· 

70.000 ·* 3.500 - 

30.000 » 1 500 » 

15.000 » 750 » 

5.000 >· 250 » 

10.000 » 500 » 

3.000 » 150 » 

10.000 » 500 » 

250.000 » 12.500 >· 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε 

250.000 >· 12.500 » 

* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα ΤΟύ ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

■* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικά ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουαρίου και λήγει την 31η Δεκεμβρίου του ίδιου χρόνου Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά ππό 08.00 έως 13.00 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 






